Vyhodnotenie pripomienkového konania
Návrh nariadenia vlády Slovenskej republiky o technických požiadavkách na identifikáciu ovládačov, oznamovačov a indikátorov pre dvojkolesové motorové vozidlá a trojkolesové motorové vozidlá

Spôsob pripomienkového konania: bežný postup (26.9.2005 do 14.10.2005)
Zoznam oslovených subjektov: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov:	31	

Subjekty, ktoré nemali pripomienky: Úrad vlády SR, , Ministerstvo zahraničných vecí SR, Ministerstvo hospodárstva SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet vznesených zásadných pripomienok	1    	
počet akceptovaných pripomienok	1	
počet čiastočne akceptovaných pripomienok		
počet neakceptovaných pripomienok		
počet neaktuálnych pripomienok		

Vysvetlivky k skratkám v tabuľke:
Z – zásadná
O – obyčajná
A – akceptovaná
ČA - čiastočne akceptovaná 
N – neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
7665/2005/SIAP	1.	V návrhu nariadenia žiadame používať názov preberanej smernice, ako bude publikovaná v mimoriadnom vydaní Úradného vestníka Európskej únie, t.j. smernica Rady 93/29/EHS zo 14. júna 1993 o identifikácii ovládačov, oznamovačov a indikátorov pre dvoj- alebo trojkolesové motorové vozidlá (ďalej len „smernica Rady 93/29/EHS“). 
	O	A	Upravené.	
	2.	V § 3 ods. 2 návrhu nariadenia sa uvádza, že sa uznáva rovnocennosť medzi technickými požiadavkami podľa tohto nariadenia vlády a technickými požiadavkami ustanovenými medzinárodnou zmluvou, ktorou je Slovenská republika viazaná. Schválenia udelené podľa technických požiadaviek ustanovených osobitným predpisom, ako aj značky typového schválenia komponentu sa uznávajú ako alternatíva k typovým schváleniam ES udeleným podľa tohto nariadenia vlády. Nakoľko za slovami „medzinárodnou zmluvou, ktorou je Slovenská republika viazaná„ a slovami „osobitným predpisom“ sa nachádza odkaz k rovnakej poznámke pod čiarou, žiadame aby z dôvodu zachovania jednotnej právnej terminológie, boli obe slovné spojenia rovnaké.
	O	A	Upravené.	
	3.	V § 4 ods. 2 návrhu zákona sa nachádza odkaz na doplnok 1 prílohy II smernice Rady 93/29/EHS. Nakoľko v uvedenom doplnku sa nachádza odkaz na smernicu Rady 92/61/EHS, žiadame tento doplnok prebrať priamo do textu návrhu nariadenia.
	O	N	Informačný dokument tvorí súčasť technickej dokumentácie, ktorý vyplní výrobca a predloží k žiadosti o udelenie typového schválenia ES. Po typovom schválení tvorí prílohu osvedčenia o typovom schválení ES a je predkladaný a uznávaný vo všetkých členských štátoch EÚ v rámci uvedenia vozidla alebo komponentu na trh alebo do prevádzky  príp. v procese ďalšieho typového schvaľovania.
Znenie je upravené podľa záverov LRV SR z 20.2.2005.	
	4.	V § 5 návrhu nariadenia žiadame pri slovnom spojení „príslušný štátny orgán“ konkretizovať tento orgán použitím odkazu spolu s poznámkou pod čiarou, kde sa príkladmo uvedie ustanovenie zákona, v ktorom je tento štátny orgán stanovený.
	O	A	Upravené obdobne ako v ostatných aproximačných nariadeniach.	
Ministerstvo financií SR
MF/23886/2005-81	Návrh odporúčam prehodnotiť v kontexte s čl. 2. ods. 2 Ústavy SR, pretože upravuje konanie štátnych orgánov  (§ 5 a 6), s Legislatívnymi pravidlami vlády SR (najmä § 3 ods. 1, § 7 a 8, príloha) a s prílohou č. 2 týchto pravidiel (úvodná veta, poznámky pod čiarou k odkazu 1 ).
	O	ČA	Nezavádzajú sa nové kompetencie štátnych 
orgánov.
Kompetencia štátneho dopravného
úradu v oblasti typového schvaľovania podľa § 
4 vychádza zo zákona č. 725/2004 Z.z., a to z§ 
99 písm. o) bod 2., § 5 ods. 5, 11 a 20, § 6 ods. 
5, 7 a 10, § 7 ods. 6, 9 a 13, § 8 ods. 10 a 17; 
kompetencie príslušných štátnych orgánov 
uvedených v § 5 vychádzajú z osobitných 
predpisov.
Pôvodný § 6 bol vypustený.	
Ministerstvo pôdohospodárstva SR 10412005-OPK	K § 3 ods. 1
Odporúčame umiestniť pod názov smernice 93/29/ES príslušný odkaz a poznámku pod čiarou, spolu s uvedením úradného vestníka s dátumom publikácie v ňom uvedenej smernice v súlade s metodikou a závermi rozporového konania na úrovni riaditeľov sekcií SIAP-u a MDPT SR, ktoré sa konalo dňa 17. februára 2005.	O	N	Upravené obdobne ako v ostatných aproximačných nariadeniach. Spôsob zavedenia aproximačného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády Slovenskej republiky - Inštitútom pre aproximáciu práva a odsúhlasený na rokovaní Legislatívnej vlády Slovenskej republiky dňa 28.6.2005. 	
	K § 5
Odporúčame vyšpecifikovať príslušný orgán.	O	A	Upravené.	
Ministerstvo vnútra SR
SLV906-4/1-2005	K návrhu nariadenia
1. V názve návrhu  nariadenia je potrebné slovo  „alebo“ nahradiť slovami „motorové vozidlá a“ (čl. 4 ods. 3 Legislatívnych pravidiel vlády SR).	O	A	Upravené.	
	2. V úvodnej vete návrhu nariadenia je potrebné vypustiť slová  „ v znení neskorších predpisov“ (bod 49. prílohy č. 2 Legislatívnych pravidiel vlády SR).
	O	N	Upravené podľa záverov LRV; § 2 ods. 1 zákona č. 19/2002 Z. z. bol viackrát novelizovaný.	
	3. V § 1 je potrebné na konci vložiť slová „a upravuje podrobnosti o typovom schvaľovaní týchto vozidiel“.	Z	A	Upravené.	
	4. V § 4 ods. 1 je potrebné vypustiť druhú vetu ako nadbytočnú.	O	A	Upravené.	
	5. V § 5 je potrebné začať text slovom „Nemožno“.	O	N	Upravené obdobne ako v ostatných aproximačných nariadeniach.	
	6. § 6 je potrebné preformulovať tak, aby vyjadroval skutočnosť, že ide o vydanie každého konkrétneho nariadenia, oznámenie jeho textu a všetkých ďalších zmien.	O	N	Neaktuálne. Pôvodný § 6 bol vypustený.	
Ministerstvo spravodlivosti SR
16911/2005-53	Navrhuje v predkladacej správe doplniť zhodnotenie finančných, ekonomických, enviromentálnych vplyvov a vplyvov na zamestnanosť a podnikateľské prostredie z dôvodu dosiahnutia súladu s Legislatívnymi pravidlami vlády Slovenskej republiky.	O	A	Upravené.	
	K § 5:
Z dôvodu dosiahnutia súladu s Legislatívnymi pravidlami vlády Slovenskej republiky (Príloha č. 2 Legislatívno – technické pokyny – bod 46) navrhujeme v poznámke pod čiarou k odkazu číslo 6 vypustiť slová „ v znení neskorších predpisov“ za slovami „Zákon č. 725/2004 Z. z.“.	O	A	Upravené.	
	K prílohe k nariadeniu vlády:
Z dôvodu dosiahnutia súladu s článkom 20 ods. 3 Legislatívnych pravidiel vlády Slovenskej republiky navrhujeme doplniť slová:
„Preklad uvedenej smernice je dostupný v Centrálnej prekladateľskej jednotke sekcie Inštitút pre aproximáciu práva Úradu vlády Slovenskej republiky.“.	O	N	Znenie je v súlade s platnými Legislatívnymi pravidlami SR.